#  Bosna i Hercegovina

# Federacija Bosne i Hercegovine

Bosansko – podrinjski kanton Goražde

**Agencija za privatizaciju**

**u Bosansko – podrinjskom kantonu Goražde**

Broj: 13 – 34 – 173 / 14

Goražde, 01.12.2014. god.

Na osnovi čl. 16. Statuta Agencije za privatizaciju i Bosansko-podrinjskom kantonu Goražde, odluke Vlade BPK –a Goražde br. 03-05-1435/14 od 17.09.2014. godine i odluke Upravnog odbora Agencije br. 13-05-167-5/14 od 21.11.2014. godine, raspisuje se

**J A V N I O G L A S**

**za popunu radnog mjesta u Agenciji za privatizaciju u**

**Bosansko-podrinjskom kantonu Goražde**

* **VIŠI REFERENT ZA ADMINISTRATIVNE I**

**POMOĆNO-TEHNIČKE POSLOVE – 1. ( jedan ) izvršilac**

OPIS POSLOVA: prijem i evidentiranje prispjelih akata; pakiranje i otpremanje služnene pošte i evidentiranje; vođenje knjige faktura, arhiviranje poslovne dokumentacije; vođenje evidencije stalnih sredstava i njeno ažuriranje; rukovanje uređajima za kopiranje, umnožavanje, uvezivanje i skeniranje materijala; obrada materijala na računaru po prepisu ili diktatu, vođenje i ažuriranje baze podataka i izrada izvještaja i drugih akata o podacima iz baze podataka; učestvuje u radu aukcijskih i tenderskih komisija; vodi zapisnike sjednica UO i ostalih radnih tijela.

Pored opštih uslova predviđenih čl. 24. Zakona o namještenicima u F BiH, kandidati trebaju ispunjavati sljedeće posebne uslove utvrđene Pravilnikom o organizaciji i sistematizaciji poslova; i to:

* IV stepen školske spreme, društvenog ili tehničkog smjera,
* 10. mjeseci radnog iskustva u struci, nakon završene SSS,
* Položen stručni ispit za namještenike,
* Stručna osposobljenost za rad na računaru.

PRIJAVLJIVANJE NA KONKURS

Kandidati su dužni uz prijavu dostaviti sljedeću dokumentaciju ( orginal ili ovjerenu kopiju):

1. svjedočanstva ( notificirano svjedočanstvo ), ukoliko škola nije završena u BiH ili je svjedočanstvo stečeno u nekoj od država nastalih raspadom SFRJ nakon 06.04.1992. godine),
2. potvrdu - uvjerenje o radnom iskustvu u struci,
3. dokaz o položenom ispitu za namještenike,
4. dokaz o poznavanju rada na računaru.

NAPOMENA

Provjeru stručnih i radnih sposobnosti kandidata izvršiće Komisija imenovana odlukom UO Agencije. Način provjere i odabira kandidata određuje UO Agencije.

O datumu, vremenu i mjestu provjere stručnih i radnih sposobnosti kandidati će biti obavješteni putem web stranice Vlade Bosansko-podrinjskog kantona Goražde. Imena kandidata se ne objavljuju.

Ako kandidat ne pristupi provjeri stručnih i radnih sposobnosti, smatraće se da je odustao od učešća u oglasnoj proceduri, o ćemu neće biti posebno obaviješten.

Prijavu na oglas sa svom traženom dokumentacijim, potrebno je dostaviti u roku od 15. dana od objave javnog konkursa u dnevnom listu “ Avaz “ preporučeno na adresu: Agencija za privatizaciju u Bosansko-podrinjskom kantonu Goražde, ul. M. Tita br. 13.

Izabrani kandidat je dužan u roku od 8. dana od dana prijema obavjesti o rezultatima oglasa, dostaviti Agenciji sve dokaze o ispunjavanju opštih uslova oglasa za zasnivanje radnog odnosa.